iraklixyz/georgian-wikipedia-cleaned huggingface dataset:
თეთრი კურდღელი (დაკარგულები)

თეთრი კურდღელი ― ამერიკული სატელევიზიო შოუს, დაკარგულების პირველი სეზონის მეხუთე ეპიზოდი. ეპიზოდის რეჟისორია კევინ ჰუკსი, ხოლო სცენარის ავტორია ქრისტიან ტეილორი. ეპიზოდი პირველად 2004 წლის 20 ოქტომბერს აშშ-ში -ის ეთერში გაუშვეს.

ეპიზოდი ჯეკ შეპარდის (მეთიუ ფოქსი) ირგვლივ ვითარდება. ფლეშბექებში მისი წარსული ჩანს, მათ შორის ბავშვობა და მისი მოგზაურობა ავსტრალიაში წასული მამის, ქრისტიან შეპარდის მოსაძებნად. კატასტროფის შემდეგ მოვლენებში თვითმფრინავის გადარჩენილი მგზავრები აცნობიერებენ, რომ მტკნარი წყლის პრობლემა აქვთ. ჯეკი მგზავრებს შორის კონფლიქტის მოგვარებას ცდილობს, გარდაცვლილი მამა ელანდება და ჰალუცინაციას მისდევს, რის შემდეგაც ჯუნგლებში მტკნარ წყალს იპოვის.

ეპიზოდი დაახლოებით 16.82 მილიონმა შინამეურნეობამ ნახა და კრიტიკოსებისგან მეტწილად დადებითი შეფასებები მიიღო. ეპიზოდის გაშვების შემდეგ -მ დაკარგულების მთლიანი სეზონის გადაღება გადაწყვიტა და დაგეგმილ 13 ეპიზოდს კიდევ 9 ეპიზოდი დაამატეს.
პარამეტრი

პარამეტრი (; ვზომავ, ვუფარდებ) — რაიმე მოწყობილობის ან დანადგარისათვის დამახასიათებელი სიდიდე, მისი ცალკეული თვისება ან მუშაობის რეჟიმი, რაც მიღებულია როგორც ძირითადი მონაცემები.

1.მათემატიკაში: სიდიდე, რომელიც შედის მათემატიკურ ფორმულაში და თავის მუდმივ მნიშვნელობას ინარჩუნებს მხოლოდ მოცემული ამოცანის პირობებში.

2.ფიზიკაში: რაიმე საგნის ან მოვლენის ძირითადი თვისებების დამახასიათებელი სიდიდე ან სიდიდეები.

პარამეტრს უფრო კონკრეტული მნიშვნელობები აქვს სხვადასხვა სფეროში: ინჟინერიაში, კომპიუტერულ პროგრამირებაში, სტატისტიკაში, ლოგიკაში, ლინგვისტიკასა და ელექტრონულ მუსიკალურ კომპოზიციებში. არსებობს ასევე მისი ფართე სპექტრით გამოყენების შემთხვევები. გამსაკუთრებით არასამეცნიერო კონტექსტში, სადაც გამოიყენება განმსაზღვრელი მახასიათებლების ან საზღვრების მახასიათებლად. მაგალითად: „ტესტური პარამეტრები“ ან „თამაშის პარამეტრები“.
ლიზ ტრასი

მერი ელიზაბეთ ტრასი ( დ. 26 ივლისი, 1975, ოქსფორდი, გაერთიანებული სამეფო) — ბრიტანელი პოლიტიკოსი და გაერთიანებული სამეფოს პრემიერ-მინისტრი 2022 წლის 6 სექტემბრიდან. 2019-2022 წლებში იყო ქალთა საკითხებისა და თანასწორობის მინისტრი, ხოლო 2021 წლის 15 სექტემბრიდან - 2022 წლის 6 სექტემბრამდე გაერთიანებული სამეფოს საგარეო საქმეთა მინისტრის თანამდებობას იკავებდა. მან გაერთიანებული სამეფოს პრემიერ-მინისტრის პოსტი 2022 წლის 25 ოქტომბერს დატოვა. ლიზ ტრასი გაერთიანებული სამეფოს პრემიერ-მინისტრის პოსტზე ყველაზე ხანმოკლე ვადით არჩეული პირია.
ემერიტუსი

ემერიტუსი — გადამდგარი პროფესორის, პასტორის, ეპისკოპოსის, პაპის, დირექტორის, პრეზიდენტის, პრემიერ-მინისტრის, რაბინის, იმპერატორის ან სხვა პირის წოდება, რომელსაც „უფლება აქვს შეინარჩუნოს საპატიო წოდება“.

ზოგიერთ შემთხვევაში, ტერმინი ავტომატურად ენიჭება ყველა პირს, რომელიც პენსიაზე გადის. ტერმინი ასევე გამოიყენება მაშინ, როდესაც პროფესიაში გამორჩეული პირი გადასცემს თანამდებობას სხვას, რაც საშუალებას აძლევს მას შეინარჩუნოს ყოფილი წოდება, მაგალითად „პროფესორ ემერიტუსი“. ტერმინი ემერიტუსი სულაც არ ნიშნავს იმას, რომ ადამიანმა მთლიანად უარი თქვა ყოფილ თანამდებობასა და დაკისრებულ ყველა მოვალეობაზე. მან შესაძლოა გააგრძელოს ზოგიერთი მათგანის განხორციელება.

წოდება ემერიტუსი არ გამოიყენება გარდაცვლილ ადამიანზე, გარდა ნეკროლოგებისა, სადაც შეიძლება მითითებული იყოს მათი სტატუსი გარდაცვალების დროს.

ეტიმოლოგია
 (ლათ. -ის წარსული ფორმა, რაც ნიშნავს „სამსახურის დასრულებას“) არის ლათინური პრეფიქსის - (-ის ვარიანტი) რაც ნიშნავს „გარედან, დან“ და („ღვაწლის“ წყარო)) ნიშნავს „დამსახურებას“. სიტყვა დამოწმებულია საუკუნის დასაწყისიდან. მდედრობითი სქესის ლათინური ეკვივალენტი (//) იშვიათად გამოიყენება, ვინაიდან ინგლისურში სიტყვა ემერიტუსს ხშირად არ აქვს სქესი.

აკადემიაში
ამერიკის შეერთებულ შტატებსა და სხვა ქვეყნებში, სრულუფლებიან პროფესორს, რომელიც პენსიაზე გადის საგანმანათლებლო დაწესებულებიდან კარგი სტატუსით, შეიძლება მიენიჭოს წოდება „პროფესორ ემერიტუსი“. ტიტული პროფესორი ემერიტა ზოგჯერ გამოიყენება ქალებისთვის. უმეტეს სისტემებსა და დაწესებულებებში წოდება ენიჭება ყველა პროფესორს, რომელიც პენსიაზე გავიდა კარგი რეპუტაციით, ხოლო სხვა შემთხვევაში ამას სპეციალური აქტი ან ხმის მიცემა სჭირდება. ტიტულის მქონე პროფესორებს შეუძლიათ, ადგილობრივი გარემოებიდან გამომდინარე, შეინარჩუნონ საოფისე ფართი ან სხვა პრივილეგიები. ზედსართავი სახელი შეიძლება განთავსდეს პროფესიის წინ, ან მის შემდეგ, მაგ: „პროფესორ ემერიტუსი“ ან „ემერიტუსი პროფესორი“.

სხვა გამოყენებები
როდესაც ეპარქიის ეპისკოპოსი ან დამხმარე ეპისკოპოსი პენსიაზე გადის, სიტყვა „ემერიტუს“ ემატება მის ყოფილ ტიტულს, ანუ „არქიეპისკოპოსი ემერიტუსი“. ტერმინი „ემერიტუს ეპისკოპოსი“ შეიძლება ეხებოდეს ერთდროულად რამდენიმე ადამიანს, თუ პირველი საკმარისად დიდხანს ცოცხლობს. ამ ტიტულს რომის ეპისკოპოსი, ემერიტუსი პაპი, ბენედიქტე პენსიაზე გასვლისას ატარებდა. ქრისტეს საზოგადოებაში, ემერიტუსის სტატუსი ხანდახან მაღალჩინოსნებს პენსიაზე გასვლისთანავე ენიჭებათ. იუდაიზმში ემერიტუსის წოდება ხშირად ენიჭება სინაგოგების ან სხვა ებრაული ინსტიტუტების ხანგრძლივ მსახურ რაბინებს. ზოგიერთ შემთხვევაში, ტიტული ენიჭება ჰაზანსაც (პირი, რომელიც უძღვება ღვთისმსახურებას სინაგოგაში). ემერიტუს რაბინი ან ემერიტუს კანტორი ძირითადად საპატიო წოდებაა.

2001 წლიდან, საპატიო პრეზიდენტის ემერიტუსის წოდება მიენიჭა უმცირესობის პარტიის სენატორს, რომელიც მანამდე მსახურობდა შეერთებული შტატების სენატის პრეზიდენტად. თანამდებობა ეკავა სტორმ ტურმონდს (სამხრეთ კაროლინა; 2001-2003), რობერტ ბირდს (დასავლეთ ვირჯინია; 2003-2007), ტედ სტივენსს (ალასკა; 2007-2009), პატრიკ ლეჰი (ვერმონტი; 2015–2021) და ჩაკ გრასლი (აიოვა; 2021 წლიდან).

ტერმინი ასევე გამოიყენება ბიზნეს და არაკომერციულ ორგანიზაციებში ორგანიზაციის დამფუძნებლის ან პირების მუდმივი სტატუსის აღსანიშნავად, რომლებმაც მნიშვნელოვანი წვლილი შეიტანეს დაწესებულებაში.
ჯორაჰ მორმონტი

ჯორაჰ მორმონტი — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა შოტლანდიელმა მსახიობმა იენ გლენმა.

სერ ჯორა მორმონტი, იყო ვესტეროსიდან გადასახლებული ჩრდილოელი ლორდი. მან ფიცი დადო თავისი დევნილი თანანამემალის დეინერის ტარგარიენის მიმართ, ტარგარიანების ოჯახის ბოლო შთამომავალი რომელიც იყო რკინის ტახტის პრეტენდენტი, ის იყო პირველი რომელიც დაეხმარა დეინერისი მორგებოდა ცხოვრებას როგორც, დოთრაკების ხალესი.

თავდაპირველად, ჯორა მუშაობდა ვარისის ჯაშუშად, მეფე რობერტ ბარათეონის მზვერავისთვის და უგზავნიდა ინფორმაციას ვისერის ტარგარიენის მცდელობების შესახებ ტახტის დაბრუნებისთვის. თუმცა, ის ხდება დეინერის ტარგარიენის ერთგული მსახური. მას შემდეგ რაც დეინერისი სიკვდილს გადაარჩინა, ის წყვეტს ვარისისთვის მოხსენებების გაგზავნას, უგულებელყოფს ოფიციალურ სამეფო შეწყალებას, რომელიც მას ვესტეროსში დაბრუნების საშუალებას აძლევდა. მას ასევე განუვითარდა ძლიერი, მაგრამ უპასუხო გრძნობები დედოფლის მიმართ.

როდესაც დეინერისი შეიტყობს მისი წარსულში ჯაშუშობის შესახებ, ის გაათავისუფლეს დედოფლის სამსახურიდან. მოგვიანებით მან შეიპყრო ტირიონ ლანისტერი იმ იმედით, რომ შეძლებდა დედოფლის სამსახურში დაბრუნებას, როდესაც ჯორას ტირიონი დედოფალთან მიჰყავდა ის დაინფიცირდა ვალირიაში. დეინერისთან დაბრუნებისას, ამჯერად ტირიონთან ერთად, მონათფლობელებმა შეიპყრეს და მირინის საბრძოლო ორმოებში გაყიდეს. მას შემდეგ რაც ჯორამ გადაარჩინა სიცოცხლეს ჰარპიის ვაჟებისგან და დოთრაკებისგან, დეინერისმა დააბრუნა იგი თავის სამსახურში და უბრძანა, რომ დაბრუნებულიყო მასთან, მას შემდეგ რაც იპოვიდა დაავადების განკურნების გზას, რაც საბოლოოდ შეძლო. ციტადელის თანამშრომელი სემუელ ტარლის საშუალებით.

დრაგონსტოუნზე მათი გაერთიანების შემდეგ, ის კიდევ უფრო ეხმარება დენერისს, რათა სერსეი ლანისტერს წარუდგინოს მტკიცებულება მიცვალებულთა არმიის არსებობის დასამტკიცებლად. მეფის საბიჯელში ის უერთდება ჩრდილოელებს ღამის მეფის წინააღმდეგ ბრძოლაში. ვინტერფელის ბრძოლაში მონაწილე ჯორა მოკვდა დედოფლის დასაცავად.

ბიოგრაფია
სერ ჯორა მორმონტი არის ჯეორ მორმონტის ერთადერთი ვაჟი. მორმონტები არიან დათვის კუნძულის ლორდები რომლებიც არიან ჩრდილოეთის მმართველი გვარის სტარკების მებაირაღეები. ჯორამ ახალგაზრდობაში მალევე მოახერხა სახელის მოხვეჭა, ის მონაწილეობდა პაიკის ალყაში გრეიჯოების აჯანყების დროს, რისთვისაც იგი გახდა რაინდი. მამამისი მოგვიანებით ნებაყოფლობით შეუერთდა ღამის გუშაგს, რათა ჯორა გამხდარიყო დათვის კუნძულის ლორდი.

ჯორას ცოლი შეჩვეული იყო მდიდრულ ცხოვრებას, ამიტომაც მისი სურვილების ასრულებისთვის დიდ ფულს ხარჯავდა, რის გამოც დაედო დიდი ვალი, ამიტომაც მან თავის მიწაზე დაჭერილი ბრაკონიერების მონად გაყიდვა დაიწყო, ეს რომ გაიგო ლორდ ედარდ სტარკმა მისი დასჯა ბრძანა, მაგრამ ჯორამ მოახერხა ვესტეროსიდან გაქცევა. ამის გამო ჯორას როგორც რაინდის და ყოფილი ლორდის ღირსება შელახული იყო.
სახელმწიფო გადატრიალების მცდელობა უკრაინაში (2022)

სახელმწიფო გადატრიალების მცდელობა უკრაინაში (2022) — რუსეთის უშიშროების ფედერალური სამსახურის წარუმატებელი მცდელობა უკრაინის მთავრობის დამხობისა და პრორუსული მმართველობის დამყარების მიზნით უკრაინის სხვადასხვა ქალაქში ქალაქების, შემდგომში რუსეთის არმიისთვის გადაცემის მიზნით უკრაინაში შეჭრისას. რუსეთის სადაზვერვო სააგენტო -სა და დაქირავებული -ს ვეტერანებს უნდა განეხორციელებინათ გადატრიალება 2022 წლის თებერვალში, რუსეთის უკრაინაში შეჭრის დასაწყისში, თუმცა გადატრიალების გეგმა საბოლოოდ გაუქმდა იმის გამო, რომ ადამიანები, რომლებიც გადატრიალებაში მონაწილეობდნენ, დააკავეს. უკრაინის უშიშროების სამსახურმა .

გადატრიალების გეგმა
გადატრიალების დაგეგმვა დაიწყო არაუგვიანეს 2021 წლის ზაფხულისა. დაკავებული აგენტის თქმით, რომელიც გადატრიალებაში მონაწილეობდა, უკრაინაში რუსეთის შეჭრის დასაწყისში, რუსეთს უნდა გაეგზავნა მიმართვა უკრაინის ამჟამინდელ ხელისუფლებასთან, რომელშიც რუსეთი მოუწოდებს უკრაინის ხელისუფლებას, დანებდეს და თუ უკრაინა უარს იტყვის, პრორუსული აგენტები მოაწყობენ გადატრიალებას. პირველ რიგში, მათ უნდა მოეწყოთ ინციდენტები როგორც კიევში, ასევე უკრაინა-დნესტრისპირეთის საზღვარზე, რაც შეჭრის საბაბს ქმნიდა. შეჭრის დაწყების შემდეგ, აგენტებმა დაიწყებდნენ ადმინისტრაციული შენობების დაკავებას უკრაინის სხვადასხვა ქალაქში, რასაც მოჰყვებოდა პრორუსული ხელმძღვანელობის დასმა ამ დასახლებულ პუნქტებში, უკრაინის ქალაქების დათმობა და რუსეთის ჯარებისთვის გადაცემა. ასევე დაგეგმილი იყო ყალბი სისხლის გამოყენება არეულობის დროს. გადატრიალების შემდეგ, უზენაესი რადა უნდა დაშლილიყო და შეცვლილიყო პრორუსული სახალხო რადით, რომელსაც უნდა შეესრულებინა პრორუსული მარიონეტული მთავრობის როლი უკრაინის ოკუპირებულ ტერიტორიაზე და დასავლეთ უკრაინაში ახლად შექმნილ სახალხო რესპუბლიკებში. გეგმა საბოლოოდ გაუქმდა იმის გამო, რომ გადატრიალების ორგანიზატორი და საკვანძო პირები -მ დააკავა ჩერკასის, ოდესის, ივანო-ფრანკოვსკის და ხმელნიცკის ოლქებში, მაგრამ სანამ მათ დააკავებდნენ, აგენტებმა მოახერხეს ერთი წარმატებული ოპერაციის ჩატარება, რომლის მიზანი იყო ჩერნობილის დანებება.

რეაქციები
რუსეთის საგარეო საქმეთა სამინისტრომ გადატრიალების შესახებ განცხადებებს „დეზინფორმაცია“ უწოდა და ბრიტანეთი და ნატო უკრაინის გარშემო „დაძაბულობის ესკალაციაში“ დაადანაშაულა, ხოლო რუსეთის დიპლომატიური დეპარტამენტი აცხადებდა, რომ „ჩვენ კატეგორიულად მოვუწოდებთ ლონდონს, შეწყვიტოს სულელური რიტორიკული პროვოკაციები, რომლებიც ძალიან საშიშია ამჟამინდელ მწვავე ვითარებაში და წვლილი შეიტანოს რეალურ დიპლომატიურ ძალისხმევაში ევროპის უსაფრთხოების საიმედო გარანტიების უზრუნველსაყოფად.“

უკრაინელი პოლიტიკოსი ევგენი მურაევი, რომელიც, -ის ცნობით, უკრაინის ახალი ლიდერის პოტენციურ კანდიდატად განიხილებოდა, ბრალდებას უწოდებს „სისულელეს“.
ვოლოდიმირ ზელენსკის მკვლელობისა და გატაცების მცდელობები

უკრაინის მთავრობის ოფიციალური პირების და საინფორმაციო წყაროების ცნობით, უკრაინის პრეზიდენტი ვოლოდიმირ ზელენსკი გადაურჩა პრორუსი და რუსი აგენტების მიერ მკვლელობისა და გატაცების მცდელობებს.

ფონი
2022 წლის უკრაინაში რუსეთის შეჭრის სწრაფად დასასრულებლად, რუსეთი გეგმავდა ჯგუფების შეყვანას კიევში, უკრაინის დედაქალაქში, რათა გაენადგურებინა უკრაინის ხელმძღვანელობა. პრეზიდენტის მრჩეველმა მიხაილო პოდოლიაკმა განაცხადა, რომ „რუსეთის მთავარი განზრახვა არის ქვეყნის უმაღლესი ხელმძღვანელობის ჩამოგდება, მაქსიმალური პანიკის შექმნა და საკუთარი მარიონეტული მთავრობის დამყარება“.

მცდელობები
უკრაინის მთავრობის ცნობით, 2022 წლის თებერვლის დასაწყისში, რუსეთის პრეზიდენტმა ვლადიმერ პუტინმა ჩეჩნეთის ლიდერს რამზან კადიროვს დაავალა უკრაინელი ლიდერების ლიკვიდაცია. მარტის დასაწყისში, უკრაინის დაზვერვამ განაცხადა, რომ ზელენსკის მოსაკლავად გაგზავნილი ჩეჩენი კომანდოსები „ლიკვიდირებული არიან“, უკრაინის მიმართ სიმპათიური -ის აგენტების დახმარებით.

2022 წლის თებერვლის ბოლოსთვის ვაგნერის ჯგუფიდან 400-ზე მეტი რუსი დაქირავებული მებრძოლი იმყოფებოდა კიევში, ზელენსკის მკვლელობისა და მთავრობის დესტაბილიზაციის ბრძანებით.

მცდელობების რაოდენობა
კონფლიქტის დროს იყო ურთიერთსაწინააღმდეგო ცნობები ზელენსკის წინააღმდეგ განხორციელებული მკვლელობის მცდელობების შესახებ. პრეზიდენტის მრჩეველმა პოდოლიაკმა უკრაინულ საინფორმაციო გამოშვებასთან საუბრისას ამ საკითხზე თქვა: „ჩვენი უცხოელი პარტნიორები საუბრობენ ორ-სამ მცდელობაზე. მე მჯერა, რომ იყო ათზე მეტი მცდელობა“.

გარდა ამისა, შაბათს, 2022 წლის 26 თებერვალს, კიევის გარეუბანში აღკვეთეს ჩეჩენი დაქირავებული მებრძოლების ჯგუფი, რომლებიც სავარაუდოდ მკვლელები იყვნენ.

2022 წლის მარტის დასაწყისში უკრაინის ეროვნული უშიშროების საბჭოს ხელმძღვანელმა ოლექსი დანილოვმა განაცხადა, რომ ზელენსკი ერთ კვირაში სამ მკვლელობის მცდელობას გადაურჩა. დანილოვმა აღიარა რუსეთის უშიშროების ფედერალური სამსახურის ომის მოწინააღმდეგე დაზვერვის ოფიცრებისგან დახმარების მიღება, ეს ოფიცრები უკრაინას აწვდიდნენ ინფორმაციას ჩეჩნეთიდან მკვლელთა ორი ჯგუფის მიერ დაგეგმილი თავდასხმების შესახებ.

პასუხი
-თან ინტერვიუში აშშ-ის სახელმწიფო მდივანმა ანტონი ბლინკენმა განაცხადა, რომ უკრაინის მთავრობა ემზადებოდა ზელენსკის პოტენციური სიკვდილისთვის შეჭრაში, მაგრამ დამატებითი დეტალები არ გაამჟღავნა.
მისანდეი

მისანდეი — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა ნატალი ემანუელმა.

მისანდეი იყო პოლიგლოტი მონა ნაათის კუნძულებიდან, რომელიც ასტაპორში კრაზნის მო ნაკლოზს ემსახურებოდა, სანამ ის არ გაათავისუფლა დეინერის ტარგარიენმა, მას შემდეგ დედოფალს ის სიკვდილამდე ემსახურებოდა და მისი ერთ-ერთი ყველაზე სანდო მრჩეველი იყო.

ბიოგრაფია
მისანდეი დაიბადა ნაათის კუნძულებზე რომელიც ზაფხულის ზღვაში მდებარეობს. იგი ახალგაზრდა ასაკში დაიმონეს და წაიყვანეს მონათა ყურეში ესოსში, სადაც ის გაზარდეს როგორც თარჯიმანი და ემსახურებოდა კრაზნის მო ნალოზს, ასტაპორის ერთ-ერთ ყველაზე მდიდარ ოსტატს.

მისანდეი ლაპარაკობს 19 ენაზე მაღალ ვალირიულის ჩათვლით და ასევე ერკვევა მკვდარ ენებშიც.

ტელეადაპტაცია
მისანდეის როლი შეასრულა ინგლისელმა მსახიობმა ნატალი ემანუელმა. მსახიობს და მის პერსონაჟს ბევრი გულშემატკივარი ყავდა, რომლებსაც მოგვიანებით უარყოფითი რეაქცია ჰქონდათ სერიალში მის სიკვდილზე. მან ერთ-ერთ ინტერვიუში გაამახვილა ყურადღება მისანდეისა და რუხი ჭიის რომანზე, უწოდა მას „საყვარელი“ და თქვა რომ ნასიამოვნები იყო მის კოლეგასთან ჯეიკობ ანდერსონთან მუშაობით.
ავთანდილ ისაკაძე

ავთანდილ ისაკაძე (დ. 7 სექტემბერი, 1948, თბილისი) — ქართველი ექიმი.

ბიოგრაფია
1972 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1973–1994 წლებში იყო თბილისის სახელმწიფო სამედიცინო უნივერსიტეტის თერაპიის კათედრის უფროსი ლაბორანტი, ასისტენტი, დოცენტი. 1987–1989 წლებში თერაპიის სამეცნიერო კვლევითი ინსტიტუტის კლინიკური განყოფილების უფროსი მეცნიერ–თანამშრომელი. 1994 წლიდან თბილისის სახელმწიფო სამედიცინო უნივერსიტეტის თერაპიის კათედრის პროფესორი და საქართველოს ჯანდაცვის სამინისტროს აკრედიტაცია–ლიცენზიების განყოფილების უფროსი. ავტორია 75 სამეცნიერო ნაშრომის, რომლებიც ეხება თერაპიის, კარდიოლოგიის, კლინიკური ფარმაკოლოგიისა და ექსპერიმენტული მორფოლოგიის პრობლემებს.

საკანდიდატო დისერტაციის თემა — „კორდარონის მოქმედება გულის იშემიური დაავადებისას“, დაიცვა 1979 წელს.

სადოქტორო დისერტაციის თემა — „ძირითადი ანტიანგინური პრეპარატებით კომბინირებული მკურნალობის გავლენა სისხლის მიმოქცევის სისტემაზე გულის ქრონიკული იშემიური დაავადებისას“, დაიცვა 1991 წელს.
მელისანდრა

მელისანდრა — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ნიდერლანდელმა მსახიობმა კერის ვან ჰოუტენმა.

მელისანდრე, რომელსაც ხშირად უწოდებენ წითელ ქალს ან წითელ ჯადოქარს, იყო წითელი მღვდელმსახური რლორის რელიგიაში და მეფე სტანის ბარათეონის ახლო მრჩეველი რკინის ტახტის ასაღებად მის კამპანიაში.

სტანისის გარდაცვალების შემდეგ მან გააცოცხლა ჯონ სნოუ და ემსახურებოდა მას მრჩევლად, სანამ არ გააძევეს.

საბოლოოდ, მელისანდრი მონაწილეობდა ღამის მეფის წინააღმდეგ ფინალურ ბრძოლაში, რლორის ძალაუფლებით.

ბიოგრაფია
მელისანდრე მთავარ მოვლენებამდე რამდენიმე ათეული წლით ადრე დაიბადა, შესაძლოა სახელით „“. როგორც მონა, იგი გაყიდეს წითელ ტაძარში და აღზარდეს ქურუმობისთვის. მიაჩნდა რომ სტანის ბარათეონი იყო მისი ღმერთის რჩეული, სახელად აზორ აჰაი, მითიური მესიის რეინკარნაცია, რომელიც მისი რწმენით წინასწარმეტყველი იყო, იგი გაემგზავრა სტანის ბარათეონის სასახლეში, რომელიც დრაგონსტოუნზე მდებარეობს. სატახტოთა თამაშის მოვლენების დროს იგი ტაივინ ლანისტერმა მოიხსენია როგორც „ჩრდილოვანი დამლაგებელი აშაიდან“ ტირიონ ლანისტერთან მოჩურჩულე ტყეში საუბრის დროს.

ასევე ცნობილი „წითელი ქალი“ მელისანდრი აღწერილია, როგორც ეგზოტიკურად ლამაზი უცხოელი ქალი წითელი თვალებით და წითელი თმით, ყოველთვის შემოსილი იყო წითელი სამოსით და ეკეთა წითელი ყელსაბამი დიდი მბზინავი ლალით. მას იშვიათად სძინავს და ჭამს, ფლობს მაგიურ უნარებს, რომლებსაც შეუძლიათ ცეცხლისა და ჩრდილის მანიპულირება, შეუძლია წინასწარმეტყველება ცეცხლში ჩახედვით და აგრესიულად ებრძვის სხვა რელიგიებს.
ნუსრეთ გიოქჩე

ნუსრეთ გიოქჩე ( დ. 9 აგვისტო, 1983) — თურქი პროფესიონალი შეფმზარეული, რომელიც ფლობს რესტორნების ქსელს „-“. მას ასევე მოიხსენიებენ თავისი ცნობილი ზედმეტსახელი „ “. იგი ცნობილი გახდა ხორცის მომზადების ტექნიკით და შემდეგ მისი ორიგინალური პრეზენტაციით, რომელიც მთელ ინტერნეტში ვირუსულად არის გავრცელებული.

ბიოგრაფია
ნუსრეთ გიოქჩე დაიბადა ქალაქ ერზრუმში, თურქეთში. ის არის ქურთული წარმოშობის ოჯახიდან. იმის გამო, რომ ის ძალიან გაჭირვებულ ოჯახში ცხოვრობდა, მას მოუწია 6 კლასში სკოლის დატოვება და მუშაობა. მან სტამბოლში ყასაბის შეგირდად დაიწყო მუშაობა. გიოქჩე ასევე ცნობილია თავისი საქველმოქმედო საქმიანობით. მან ააშენა სკოლა თავის მშობლიურ ქალაქ ერზრუმში.

გიოქჩე ცნობილი გახდა ვირუსული ინტერნეტ ვიდეოებისა და მიმების სერიიდან, ვიდეოებში ჩანს, რომ ის „მშვენივრად“ ჭრის ხორცს და აყრის მარილს.

მას პოპულარობა მოუტანა ვიდეომ „ “, რომელიც გამოქვეყნდა 2017 წლის 7 იანვარს. ვიდეომ ინსტაგრამზე 10 მილიონი ნახვა დააგროვა. მას მეტსახელად „ “ შეარქვეს ხორცზე მარილის მოყრის მეთოდის გამო. ამ ვიდეოს შემდეგ მისი პოპულარობა გაიზარდა, რის შემდეგაც ის ემსახურებოდა ბევრ ცნობილ ადამაინსა და პოლიტიკოსს.

გიოქჩე ეწვია რამდენიმე ქვეყანას, მათ შორის არგენტინასა და შეერთებულ შტატებს 2007–2010 წლებში. იქ ის ადგილობრივ რესტორნებში უფასოდ მუშაობდა, რათა მზარეულობის გამოცდილება მიეღო, თურქეთში დაბრუნების შემდეგ გიოქჩემ გახსნა თავისი პირველი რესტორანი სტამბოლში 2010 წელს. 2014 წელს მან დუბაიში რესტორანი გახსნა.

2017 წლის დეკემბერს მან მიიღო კრიტიკა ფიდელ კასტროს გამოსახულების წინ გადაღებული ფოტოს გამო, რომელიც გადაღებულია 2016 წელს. 2018 წლის სექტემბერში გიოქჩემ და ვენესუელის პრეზიდენტმა ნიკოლას მადურომ ასევე მიიღეს კრიტიკა მათი ქმედებების გამო გიოქჩეს სტამბოლის რესტორანში. მიზეზი იყო ამ უკანასკნელის აღქმული უგრძნობლობა ვენესუელაში კრიზისის მიმართ.
ვან ალენის რადიაციული სარტყელი

ვან ალენის რადიაციული სარტყელი — პლანეტის მაგნიტოსფეროს ზონა, რომელშიც გროვდება და ნარჩუნდება მასში შეღწეული მაღალი ენერგიის დამუხტული ელემენტარული ნაწილაკები (უმთავრესად პროტონები და ელექტრონები). სარტყლები, მათი აღმომჩენის ჯეიმზ ვან ალენის სახელს ატარებს.

დედამიწის რადიაციული სარტყლები
დედამიწას გააჩნია გარემომცველი კოსმოსური სივრცის შიგა და გარე სარტყლები, რომლებიც შევსებულია დედამიწის მაგნიტური ველის მიერ მიტაცებული დამუხტული ნაწილაკებით. გარე სარტყლის მიღმა მცირე ენერგიების მქონე ელექტრონების არასტაციონარული ნაკადების არეა.

შიგა რადიაციული სარტყლის ქვედა ზღვარი ცვალებადია დამოთავსებულია დედამიწის ზედაპირიდან 600 კმ-დან 1600 კმ-მდე. ამ სარტყელში აღმოჩენილია პროტონები 10-20-დან 700-800 მეგევ-მდე და ელექტრონები, რომელთა ენერგია ათეული კევ-დან რამდენიმე მეგევ-მდეა.

გარე სარტყელი დედამიწის ზედაპირიდან (20–40)10³ კმ მანძილზეა ეკვატორულ სიბრტყეში. მასში მყოფი ელექტრონების ენერგია რამდენიმე ათეული კევ-დან რამდენიმე მეგევ-მდეა. შიგა სარტყელთან შედარებით გარე სარტყელი მეტად არასტაბილურია, მისი მდგომარეობა და ადგილმდებარეობა დამოკიდებულია გეომაგნიტურ აქტიურობის დონეზე. ვარაუდობენ, რომ შიგა სარტყელი ივსება პროტონებითა და ელექტრონებით, რომლებიც მიიღება დედამიწის ატმოსფეროდან გამოტყორცნილი ნეიტრონების დაშლისას კოსმოსური სხივების ნაწილაკებით დაბომბვის შედეგად. გარე სარტყლის შესახებ არსებობს ჰიპოთეზა, რომ დედამიწის მაგნიტური ველი იტაცებს მზის კორპუკსულური ნაკადის ნელ ელექტრონებს და მაგნიტური ველის ცვალებადობის გამო აჩქარებს მათ.

2013 წელს ვან ალენის ზონდებმა აღმოაჩინეს გარდამავალი, მესამე — ყველაზე გარე რადიაციული სარტყელი, რომელიც გაგრძელდა ოთხი კვირის განმავლობაში. აპოლოს ასტრონავტებმა, რომლებიც ვან ალენის სარტყელში გადიან, მიიღეს რადიაციის ძალიან დაბალი და არა მავნე დოზა.
ოზარქსი

ოზარქსი, ოზარკი — ტყიანი მთიანეთი სამხრეთ-ცენტრალურ აშშ-ში. ადმინისტრაციულად მოქცეულია მისურის, არკანზასის, ოკლაჰომისა და კანზასის შტატების ტერიტორიაზე. აშშ-ის ფიზიკურ-გეოგრაფიული დარაიონების თვალსაზრისით, წარმოადგენს ოზარქსის პროვინციას, რომელიც შედის შიგა მაღლობების შემადგენლობაში. გადაჭიმულია სამხრეთ-დასავლური მიმართულებით ქალაქ სენტ-ლუისიდან მდინარე არკანზასამდე. სიგრძე 350 კმ, სიგანე 400 კმ, ფართობი 122 ათ. კმ². მაქსიმალური სიმაღლე 781 მ (მთა ბაფალო-ლუკაუტი).

ოზარქსი იკავებს ჩრდილოეთი არკანზასის მნიშვნელოვან ნაწილსა და სამხრეთი მისურის დიდ ნაწილს. მის ფარგლებში ორი ქედია: არკანზასის ბოსტონის მთები და მისურის სენტ-ფრენსისის მთები. მთიანეთის უმაღლესი წერტილი მთა ბაფალო-ლუკაუტი მდებარეობს ბოსტონის მთებში. გეოლოგიურად, ოზარქსი წარმოადგენს ვრცელ გუმბათს სენტ-ფრენსისის მთებში გაშიშვლებული ბირთვით. იგი რეგიონის ყველაზე ვრცელი მთიანეთია აპალაჩებსა და კლდოვან მთებს შორის. უოშიტოს მთებთან ერთად ეს ტერიტორია აშშ-ის შიგა მთიანეთების სახელწოდებითაა ცნობილი.

ფართოდაა განვითარებული კარსტული ლანდშაფტი, მათ შორის წყაროები, ქრობადი მდინარეები, კარსტული ძაბრები და მღვიმეები. „მღვიმეების შტატის“ სახელით ცნობილია მისური, სადაც რეგისტრირებულია 7300 მღვიმე, საიდანაც უმრავლესობა ოზარქსის ოლქის ტერიტორიაზეა. ოზარქსის პლატოს წყლიანი ჰორიზონტის სისტემა სენტ-ფრენსისის მთების ამონთხეული ბირთვის გამოკლებით, მთელი ტერიტორიის მიწისქვეშა წყლების მოძრაობის განმსაზღვრელია.

ოზარქსი ძლიერაა დანაწევრებული მდინარეებით, ტბებითა და მცირე წყალვარდნილებით. ძირითადად აგებულია პალეოზოური ასაკის კირქვებით, აღმოსავლეთით კამბრიუმამდელი ქანების გამოსავლებია. ბაგნელის კაშხლით გადაკეტილი ოზარქსის ტბები გამოიყენება ელექტროენერგიის მისაღებად და სარეკრეაციოდ. ტანეიკომოსა და ბულ-შოულზის ტბები და აგრეთვე ტეიბლ-როკ-სტეიტ-პარკის რეკრეაციული ზონა კარგი დასასვენებელი ადგილებია.

სალემის პლატო გეოლოგიურად ოზარქსის უდიდესი უბანია. სიდიდით მეორეა სპრინგფილდის პლატო, რომელსაც სახელი ეწოდა ქალაქ სპრინგფილდის მიხედვით, რომელსაც „ოზარქსის დედოფლის ქალაქის“ მეტსახელი აქვს. ოზარქსის ჩრდილოეთ საზღვარზეა ქალაქი სენტ-ლუისი და კოლუმბია. არკანზასში მნიშვნელოვანი ქალაქებია: ფეიეტვილი, ბენტონვილი, სპრინგდეილი, იურიკა-სპრინგზი და ფორტ-სმითი. ქალაქი ბრანსონი არკანზასი–მისურის საზღვრის ჩრდილოეთითაა და წარმოადგენს ტურისტულ ღირსშესანიშნაობასა და ოზარქსის კულტურის პოპულარიზატორს.

ოზარქსი ლიტერატურაში აგრეთვე ცნობილია ოზარკის, ოზარკის პლატოსა და ოზარკის მთების სახელწოდებით.
დელ-კარმენი (ჩრდილოეთი სურიგაო)

დელ-კარმენი (ოფიციალურად დელ-კარმენის მუნიციპალიტეტი; ; ) ― მეხუთე კლასის მუნიციპალიტეტი ჩრდილოეთ სურიგაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 18 392 ადამიანს შეადგენს. მუნიციპალიტეტს 1966 წლამდე ნუმანსია ერქვა. მოიცავს 19 ბარანგაის. მდებარეობს კუნძულ სიარგაოზე.

კლიმატი
ზედა აჭყვის წმინდა გიორგის ეკლესია

ზედა აჭყვის წმინდა გიორგის ეკლესია — არქიტექტურული ძეგლი ქობულეთის მუნიციპალიტეტის სოფელ ზედა აჭყვაში.

წმ. გიორგის სახელობის ეკლესია დარბაზული ტიპისაა, რომელიც საუკუნის დასაწყისშია აშენებული ბერძნული თემის ინიციატივით. ეკლესია შემაღლებულ ბორცვზე, სოფლის სასაფლაოს ტერიტორიაზეა აღმართული. გეგმის მიხედვით ნაგებობა სწორკუთხაა და აღმოსავლეთით ნახევარწრიული შვერილი აფსიდით სრულდება. გზა, რომელიც ტაძრისკენ მიდის და სერპანტინით შემოუყვება ბორცვს, ბორცვის რელიეფს ტერასებად ჰყოფს; ტერასების შემამაგრებელი კედლები მსხვილი ფლეთილი ქვებით არის ამოყვანილი, ქვის ეს წყობა კი ტაძრის აგების ავთენტური ჩანს. ეკლესია მიტოვებული იყო საბჭოთა პერიოდში: დროთა განმავლობაში ჩამოიქცა საყრდენი კედლების ზედა მხარე, კამარა და კონქი, კარის წირთხლები დაზიანდა და სარკმლები მოირღვა. ეკლესია უახლოეს წარსულშია აღდგენილი და ისევ ბერძნული თემი დგას ამ ინიციატივის უკან: მათ ხელახლა გადახურეს ტაძარი, ხელახლა შელესეს და თეთრად შეღებეს ფასადები, დასავლეთიდან კი, ცენტრალური შესასვლელი კარის წინ მიედგა სამრეკლო — კარიბჭე.